Întrebări frecvente despre gestionarea deșeurilor de medicamente neutilizate și/sau expirate

Acest articol oferă informații despre gestionarea corectă a deșeurilor de medicamente neutilizate și expirate, conform legislației în vigoare. Elaborat de Colegiul Farmaciștilor Călărași cu sprijinul Direcției de Sănătate Publică din Călărași, ghidul explică pașii necesari pentru eliminarea în siguranță a medicamentelor, impactul asupra mediului și sănătății, precum și cadrul legislativ privind deșeurile farmaceutice. Află recomandările farmaciștilor și autorităților pentru reducerea riscurilor și respectarea legislației în domeniu.

*Document actualizat la data 29.08.2024*

Cuprins

[Procedura Corectă de Eliminare a Medicamentelor Expirate: Ghid Complet și Legislativ 3](#_Toc176202761)

[1. Ce trebuie să fac cu medicamentele neutilizate sau expirate? 3](#_Toc176202762)

[2. Mai pot să predau medicamentele neutilizate sau expirate la farmacie? 3](#_Toc176202763)

[3. Unde pot depune medicamentele pe care nu le mai folosesc? 4](#_Toc176202764)

[4. Ce tipuri de medicamente pot fi predate la aceste centre? 4](#_Toc176202765)

[5. Cum sunt eliminate aceste medicamente? 4](#_Toc176202766)

[6. Ce facem cu medicamentele psihotrope și stupefiantele? 5](#_Toc176202767)

[7. De ce este important să predau corect medicamentele neutilizate? 6](#_Toc176202768)

[8. Unde pot depune medicamentele neutilizate sau expirate in județul Călărași? 6](#_Toc176202769)

[Despre Donarea de Medicamente 8](#_Toc176202770)

[9. Pot dona medicamente pe care nu le mai folosesc? 8](#_Toc176202771)

[10. Ce documente sunt necesare pentru a dona medicamente? 8](#_Toc176202772)

[11. Pot dona medicamente direct unui pacient? 8](#_Toc176202773)

[12. Unde pot dona medicamente? 8](#_Toc176202774)

[13. Cine poate beneficia de medicamentele donate? 8](#_Toc176202775)

[Gestionarea Deșeurilor de Suplimente Alimentare Neutilizate sau Expirate 10](#_Toc176202776)

[14. Cum ar trebui să elimin suplimentele alimentare neutilizate sau expirate? 10](#_Toc176202777)

[15. Este necesar să predau suplimentele alimentare la un centru de colectare special amenajat in cadrul spitalelor? 10](#_Toc176202778)

[16. Ce trebuie să fac cu ambalajele suplimentelor? 10](#_Toc176202779)

[17. Este sigur să arunc suplimentele alimentare la gunoi? 10](#_Toc176202780)

[18. Organizații caritabile și ONG-uri către care poți sa donezi suplimentele alimentare 11](#_Toc176202781)

# **Procedura Corectă de Eliminare a Medicamentelor Expirate: Ghid Complet și Legislativ**

## Ce trebuie să fac cu medicamentele neutilizate sau expirate?

Medicamentele neutilizate sau expirate nu trebuie aruncate la gunoi sau în toaletă, deoarece pot polua mediul. Le poți duce la spitalele publice sau private care au spații special amenajate pentru colectarea acestor deșeuri. Verifică programul afișat de spital pentru a ști când poți să le depui în siguranță. Vei regăsi in acest ghid [un tabel cu locațiile si programul unităților spitalicești din județul Călărași](#_Unde_pot_depune) unde se pot preda medicamentele neutilizate sau expirate.

[Conform Instrucțiunii nr. 6.226 din 2024](https://legislatie.just.ro/public/DetaliiDocument/281609)[[1]](#footnote-2), gestionarea deșeurilor medicamentoase este reglementată pentru a proteja mediul și sănătatea publică. Medicamentele expirate sau neutilizate trebuie colectate și eliminate prin incinerare în unități autorizate.

## Mai pot să predau medicamentele neutilizate sau expirate la farmacie?

Nu, conform noii legislații în vigoare, medicamentele obișnuite nu mai pot fi returnate la farmacie. Doar medicamentele din **Tabelul 2** și **Tabelul 3** (care includ stupefiante și psihotrope) [mai pot fi preluate de farmaciile care le-au eliberat.](#_Ce_facem_cu) Acestea sunt gestionate strict în baza unui proces-verbal de predare-primire.

In urma [Ordinului Ministerului Sanatatii, nr. 2684/2024](https://legislatie.just.ro/Public/DetaliiDocument/283241) privind aprobarea normelor de colectare şi decontare a costurilor pentru desfăşurarea operaţiunilor de eliminare a medicamentelor expirate şi/sau neutilizate provenite de la populaţie, sunt alocate fonduri speciale catre unitatile spitalicesti pentru activitatea de sortare si distrugere medicamente. [[2]](#footnote-3)

## Unde pot depune medicamentele pe care nu le mai folosesc?

Poți depune medicamentele la spitalele publice sau private care au implementat spații de colectare special destinate pentru medicamentele provenite de la populație. Aceste spații sunt amplasate într-o zonă accesibilă și monitorizată pentru siguranță si pot funcționa după un orar stabilit [(vezi locațiile si programul pentru județul Călărași).](#_Unde_pot_depune)

*Instrucțiunea stabilește că aceste spații de colectare trebuie să fie într-o zonă acoperită, monitorizată și igienică, pentru a proteja sănătatea publică și mediul.*

## Ce tipuri de medicamente pot fi predate la aceste centre?

Poți preda orice medicament neutilizat, cu termenul de valabilitate expirat, medicamente cu recipiente deteriorate, retrase de pe piață, sau care au fost folosite parțial. Există reguli speciale de colectare pentru medicamentele citotoxice, citostatice, lichide, sau cele aflate în recipiente sub presiune.

[Conform articolului 3 din Instrucțiunea nr. 6.226 din 2024](https://legislatie.just.ro/public/DetaliiDocument/281609)[[3]](#footnote-4), fiecare categorie de medicamente are metode specifice de colectare pentru a preveni accidentele sau contaminarea.

## Cum sunt eliminate aceste medicamente?

Medicamentele colectate sunt eliminate doar prin incinerare în unități autorizate, pentru a asigura că nu prezintă riscuri pentru mediu sau sănătate. Medicamentele aflate în recipiente sub presiune sunt reciclate după depresurizare completă.

[**Instrucțiunea nr. 6.226 din 2024**](https://legislatie.just.ro/public/DetaliiDocument/281609)**[[4]](#footnote-5)** prevede că eliminarea medicamentelor se face strict în conformitate cu reglementările de mediu, pentru a minimiza impactul negativ asupra naturii.

## Ce facem cu medicamentele psihotrope și stupefiantele?



Tipizate speciale in baza cărora se eliberează medicamentele din Tabelul 2 si Tabelul 3

[Legea nr. 339 din 29 noiembrie 2005](https://legislatie.just.ro/Public/DetaliiDocument/66456)[[5]](#footnote-6)privind regimul juridic al plantelor, substanțelor și preparatelor stupefiante și psihotrope reglementează modul în care sunt gestionate aceste substanțe în România, stabilind normele pentru producerea, fabricarea, deținerea, distribuția, comercializarea, utilizarea și distrugerea lor. Această lege are ca scop prevenirea abuzului și controlul riguros al substanțelor care pot afecta sănătatea publică.

Păstrați întotdeauna la dumneavoastră formularul pacientului, returnați produsele la farmacia de la care le-ați achiziționat, nu împrumutați sau donați altor persoane aceste produse.

Acestea pot fi preluate în baza unui proces-verbal de predare-primire, întocmit în trei exemplare de farmacii. Farmacia va verifica conformitatea medicamentelor și va sigila în fața pacientului sau aparținătorului cutia cu medicamentele returnate. Daca nu aveți o evidenta de documente pentru aceste produse sau nu știți daca se încadrează in aceasta clasa cu regim special puteți clarifica aceste aspecte cu responsabilul din centrele de colectare.

## De ce este important să predau corect medicamentele neutilizate?

Medicamentele aruncate necorespunzător pot polua apa, solul și aerul. În plus, acestea pot fi periculoase dacă sunt găsite și utilizate de alte persoane. Predându-le corect, ajuți la protejarea mediului și a sănătății publice.

[***Conform Instrucțiunii nr. 6.226***](https://legislatie.just.ro/public/DetaliiDocument/281609)***[[6]](#footnote-7)****, se pun la dispoziție spații sigure de colectare pentru a preveni impactul negativ asupra mediului și sănătății, subliniind importanța unui comportament responsabil din partea populației.*

**Referințe legale:**

Aceste practici sunt reglementate de [**Instrucțiunea nr. 6.226 din 4 aprilie 2024**](https://legislatie.just.ro/public/DetaliiDocument/281609)**[[7]](#footnote-8),** emisă de Ministerul Sănătății, care stabilește modalitatea de gestionare a deșeurilor medicamentoase neutilizate și/sau expirate provenite de la populație. Conform acestei instrucțiuni, toate medicamentele trebuie colectate și eliminate în siguranță pentru a proteja sănătatea publică și mediul, în conformitate cu prevederile legale stabilite în [**Legea nr. 95/2006**](https://legislatie.just.ro/Public/DetaliiDocument/71139)**[[8]](#footnote-9)** și reglementările asociate.

## Unde pot depune medicamentele neutilizate sau expirate in județul Călărași?

Locații pentru Depunerea Deșeurilor Medicamentoase în județul Călărași.

Pacienții pot depune deșeurile medicamentoase neutilizate sau expirate în următoarele locații desemnate in județul Călărași:

|  |  |  |  |  |
| --- | --- | --- | --- | --- |
| Nr. crt. | **Unitate sanitară** | **Adresă** | **Program** | **Observații 2** |
| 1. | Spitalul Județean de Urgență ”Dr.Pompei Samarian” Călărași[**Accesează locația pe hartă**](https://maps.app.goo.gl/LSzEr9nMZydhtJ8Z7) | Municipiul Călărași, str.Eroilor Revoluției 22 Decembrie1989, nr.2-4Sediul unității, poarta lângă ANAF, scara 1 | **Joi,** **interval orar 12.00-14.00** | Va rugam luati aminte:**Predarea-prelarea se efectuează numai în zile lucrătoare, conform programului.**Medicamentele se predau separate,pe categorii:**a)** deșeuri de medicamente citotoxice și citostatice **b)** deșeuri de medicamente, altele decât cele citotoxice și citostatice **c)** deșeuri de medicamente aflate în stare lichidă (fiole din sticlă, seringi preumplute cu reziduu de medicament sau goale)**d)** deșeuri de medicamente aflate în recipiente sub presiune |
| 2. | Spital Municipal Oltenița[**Accesează locația pe hartă**](https://maps.app.goo.gl/v1pJzd69drChqkbm6) | Municipiul Oltenița, str.Argeșului, nr.134Poarta unității | **Marți și Joi, interval orar 10.00-12.00** |
| 3. | Spital Orășenesc Lehliu-Gară[**Accesează locația pe hartă**](https://maps.app.goo.gl/Q8tNubGkwBYKtNkE9) | Oraș Lehliu-Gară, str.Policlinicii, nr.1-2Poarta unității | **Marți și Joi, interval orar 10.00-13.00** |
| 4. | Spital Pneumoftiziologie Călărași[**Acceseaza locatia pe harta**](https://maps.app.goo.gl/bpanHPRteoNyShvNA) | Municipiul Călărași, str.Varianta Nord, nr.2Poarta unității | **Marți și Joi, interval orar 10.00-12.00** |
| 5. | Spitalul de Psihiatrie Săpunari[**Acceseaza locatia pe harta**](https://maps.app.goo.gl/djtEeVSnscZQFE4q6) | Comuna Lehliu-Sat, sat Săpunari, Str.Principală nr.15Poarta unității | **Luni - Vineri, interval orar 11.00-13.00** |

Aceste locații sunt dotate cu spații speciale de colectare unde poți depune în siguranță medicamentele neutilizate sau expirate, conform reglementărilor legale în vigoare.

Asigură-te că respecți programul și procedurile afișate în fiecare unitate pentru a contribui la protecția mediului și sănătății publice.

# Despre Donarea de Medicamente

## ****Pot dona medicamente pe care nu le mai folosesc?****

**Da, doar în anumite condiții, donarea de medicamente este posibilă.** Medicamentele pe care vrei să le donezi trebuie să fie autorizate pentru comercializare în Spațiul Economic European sau in Statele Unite ale Americii, să fie în ambalajul original sigilat și să aibă un termen de valabilitate de cel puțin 8 luni.[[9]](#footnote-10)

## ****Ce documente sunt necesare pentru a dona medicamente?****

Pentru a dona medicamente, este necesar un aviz de donație emis de [Agenția Națională a Medicamentului și a Dispozitivelor Medicale din România (ANMDM).](https://www.anm.ro/_/DM/LEGISLATIE/Ordinul%20ministrului%20sanatatii%20nr.%201032%20din%202011.pdf) Acest aviz este emis numai dacă medicamentele respectă toate cerințele legale.[[10]](#footnote-11)

## ****Pot dona medicamente direct unui pacient?****

Donarea directă de medicamente unui pacient nu este permisă. Medicamentele donate trebuie să fie gestionate de o instituție autorizată care poate garanta că acestea sunt păstrate și distribuite corect, conform reglementărilor legale.

## ****Unde pot dona medicamente?****

Medicamentele pot fi donate către spitale, organizații caritabile sau unități medicale autorizate care sunt acreditate pentru a primi astfel de donații. Este important să contactezi aceste organizații pentru a te asigura că ele acceptă donații de medicamente și că respectă toate reglementările legale.

## ****Cine poate beneficia de medicamentele donate?****

Medicamentele donate sunt distribuite gratuit pacienților care au nevoie de ele, în funcție de necesitățile terapeutice. Beneficiarii pot fi persoane vulnerabile sau pacienți din sistemul public de sănătate, care nu au acces ușor la anumite tratamente.

Pentru a dona medicamente într-un cadru sigur și legal, este esențial să colaborezi cu organizații și instituții autorizate. Iată câteva locuri unde poți dona medicamente, asigurându-te că procesul este realizat în conformitate cu reglementările legale:

* **Spitale și clinici**: Multe spitale și clinici publice sau private pot accepta donații de medicamente, în special dacă sunt implicate în programe de sprijin pentru pacienți vulnerabili sau cu venituri reduse.
* **Organizații caritabile autorizate**: Unele organizații non-profit sau caritabile sunt acreditate pentru a primi și distribui medicamente donate către persoane aflate în nevoie. Aceste organizații trebuie să fie reglementate de autoritățile sanitare și să respecte legislația privind donațiile de medicamente.

Nu este recomandat să donezi medicamente pe grupuri de Facebook, alte rețele de socializare sau necunoscuților. Iată de ce:

* **Siguranța medicamentelor**: Medicamentele trebuie păstrate în condiții speciale pentru a-și menține eficacitatea. Când le donezi prin intermediul rețelelor de socializare, nu poți garanta că acestea au fost păstrate în mod corespunzător sau că vor fi utilizate corect.
* **Risc pentru sănătate**: Medicamentele administrate incorect sau medicamentele expirate pot pune în pericol sănătatea persoanelor care le primesc. Fără un cadru reglementat, riscul de abuz, administrare incorectă sau reacții adverse crește semnificativ.
* **Lipsa reglementărilor legale**: Donația de medicamente pe rețelele de socializare sau către necunoscuți nu respectă reglementările legale care asigură că aceste medicamente sunt sigure pentru utilizare. În multe țări, inclusiv România, donarea de medicamente trebuie să fie aprobată și supervizată de autorități competente, pentru a preveni abuzurile sau riscurile pentru sănătate.
* **Responsabilitate legală**: Donarea neautorizată de medicamente poate încălca legea și te poate expune la consecințe legale. Dacă persoana care primește medicamentele suferă efecte adverse, poți fi considerat responsabil.

# Gestionarea Deșeurilor de Suplimente Alimentare Neutilizate sau Expirate

## **Cum ar trebui să elimin suplimentele alimentare neutilizate sau expirate?**

Suplimentele alimentare neutilizate sau expirate nu sunt considerate la fel de periculoase ca medicamentele și pot fi tratate ca deșeuri menajere, **acestea nu trebuie predate in locațiile special amenajate din cadrul spitalelor**. Cu toate acestea, este recomandat să separi comprimatele sau capsulele de ambalajul lor. Dacă în zona ta există colectare selectivă a deșeurilor, ambalajele din plastic, sticlă sau carton ar trebui să fie reciclate corespunzător.

## ****Este necesar să predau suplimentele alimentare la un centru de colectare special amenajat in cadrul spitalelor?****

Nu, **suplimentele alimentare nu necesită predare la centre specializate de colectare a deșeurilor medicamentoase**. Acestea pot fi eliminate împreună cu deșeurile menajere, însă separarea și reciclarea ambalajelor este o măsură responsabilă pentru protecția mediului.

## ****Ce trebuie să fac cu ambalajele suplimentelor?****

Ambalajele suplimentelor (cutii, blistere, sticle, etc.) ar trebui separate de comprimatele sau capsulele rămase. Dacă ai acces la un sistem de colectare selectivă a deșeurilor, ambalajele din carton, sticlă sau plastic trebuie aruncate în containerele corespunzătoare pentru reciclare. Această măsură ajută la reducerea deșeurilor și la protejarea mediului.

## ****Este sigur să arunc suplimentele alimentare la gunoi?****

Da, este sigur să arunci suplimentele alimentare la gunoiul menajer, dar este recomandat să le îndepărtezi din ambalaj pentru a facilita reciclarea ambalajelor. Totuși, trebuie să eviți acumularea lor în cantități mari și să ai grijă să nu fie accesibile copiilor sau animalelor.

**Recomandare suplimentară:**

Atunci când este posibil, ia în considerare donarea suplimentelor alimentare nefolosite și încă în termen de valabilitate către organizații caritabile sau centre care ar putea beneficia de ele, în conformitate cu reglementările legale locale.

Această abordare ajută la reducerea risipei și la protejarea mediului, încurajând totodată un comportament responsabil față de deșeurile menajere și reciclare.

## ****Organizații caritabile și ONG-uri către care poți sa donezi suplimentele alimentare****

* [Crucea Roșie Română(Accesează site):](https://crucearosie.ro/) Acceptă donații de produse, inclusiv suplimente alimentare, pentru a sprijini persoanele aflate în situații de urgență sau vulnerabilitate.
* [Fundația Regina Maria (Accesează site):](https://www.fundatiainovatiisociale.ro/) Este activă în sprijinirea comunităților dezavantajate și ar putea accepta suplimente alimentare pentru pacienții pe care îi deservesc.
* [Asociația ai voința ai putere (Accesează site)](https://aivointaaiputere.ro/): Asociația „Ai Voință, Ai Putere” este o organizație din România care se concentrează pe sprijinirea persoanelor vulnerabile, inclusiv a celor care se confruntă cu sărăcia, excluziunea socială și diverse probleme de sănătate.

*Document actualizat la data 29.08.2024*

*Farmacist Doru-Viorel Postelnicu*

1. https://legislatie.just.ro/public/DetaliiDocument/281609 [↑](#footnote-ref-2)
2. https://legislatie.just.ro/Public/DetaliiDocument/283241 [↑](#footnote-ref-3)
3. https://legislatie.just.ro/public/DetaliiDocument/281609 [↑](#footnote-ref-4)
4. https://legislatie.just.ro/public/DetaliiDocument/281609 [↑](#footnote-ref-5)
5. https://legislatie.just.ro/Public/DetaliiDocument/66456 [↑](#footnote-ref-6)
6. https://legislatie.just.ro/public/DetaliiDocument/281609 [↑](#footnote-ref-7)
7. https://legislatie.just.ro/public/DetaliiDocument/281609 [↑](#footnote-ref-8)
8. https://legislatie.just.ro/Public/DetaliiDocument/71139 [↑](#footnote-ref-9)
9. https://www.anm.ro/\_/DM/LEGISLATIE/Ordinul%20ministrului%20sanatatii%20nr.%201032%20din%202011.pdf [↑](#footnote-ref-10)
10. https://www.anm.ro/\_/DM/LEGISLATIE/Ordinul%20ministrului%20sanatatii%20nr.%201032%20din%202011.pdf [↑](#footnote-ref-11)